โตเกียวฯฝันตัวแทนทำยอดขายแตะ400ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — โตเกียวมารีนประกันชีวิต มาแรงผู้บริหารญี่ปุ่นตั้งเป้ายอดขายจากตัวแทน 400 ล้านบาท 
นายฮิโรชิ ทาเทอิชิ กรรมการผู้จัดการ บริษัท โตเกียวมารีนประกันชีวิต (ประเทศไทย) เปิดเผยว่า ปีนี้เป็นปีแรกที่เริ่มช่องทางการขายผ่านตัวแทน บริษัทใฝ่ฝันที่จะเห็นยอดขายประกันชีวิตในปีแรกนี้ 400 ล้านบาท และคาดหวังว่าจะมีตัวแทนทั้งสิ้น 2,000 คน จากปัจจุบัน 500 คน และจะเปิดสาขาใหม่ทุกๆ เดือนในทุกพื้นที่ทั่วประเทศ เพื่อที่จะทำให้บริษัทมีส่วนแบ่งการตลาดติดอันดับหนึ่งใน 10 ของวงการประกันชีวิตไทยภายใน 5 ปี
นายสมโพชน์ เกียรติไกรวัล หัวหน้าฝ่ายงานตัวแทน กล่าวว่า คาดว่าไตรมาส 2 จะมีเบี้ยประกันเข้ามาประมาณ 100 ล้านบาทเนื่องจากมีแบบประกันชีวิตให้ตัวแทนขายมากถึง 90 แบบ ไม่รวมอนุสัญญาแบบต่างๆ อีก 12 แบบ และแบบประกันของบริษัททุกแบบจะค้ำประกันผลตอบแทนที่แน่นอนตั้งแต่ 38% ต่างจากคู่แข่งขันที่ระบุว่าจะจ่ายในรูปของเงินสมนาคุณ เงินปันผล หรือคาดว่าจะจ่ายตามผลการดำเนินงาน 
ขณะที่ผลตอบแทนกรมธรรม์บำนาญของบริษัทมีการบวกผลตอบแทนเพิ่มขึ้น 0.5% ตามอัตราเงินเฟ้อทุกๆ ปี ซึ่งกรมธรรม์นี้มีอัตราผลตอบแทนจากการลงทุนเกือบ 5%
สำหรับ 3 เดือนแรก บริษัทโตเกียวมารีน มีเบี้ยประกันภัยรับรวม 46.5 ล้านบาท ลดลง 59% เบี้ยต่ออายุ 219.8 ล้านบาท มีอัตราการต่ออายุอยู่ที่ระดับ 83% เบี้ยซิงเกิลพรีเมี่ยม 33.8 ล้านบาท เพิ่มขึ้น 29% รวมเบี้ยรับทุกประเภท 300.1 ล้านบาท เพิ่มขึ้น 3%